Fredag aften udspillede der sig en hektisk biljagt på motorvejen mellem Aalborg og Hirtshals. Efterfølgende blev fire mænd anholdt.

Med hastigheder på 180 km/t jagtede to patruljevogne fra Nordjyllands Politi bilen med de fire mænd på motorvej E39. Politiets interesse for de fire mænd var blevet vækket, efter de havde udvist mistænkelig adfærd i forbindelse med tyveri af noget skrot, fortæller Henrik Beck vagtchef hos Nordjyllands Politi. Biljagten strakte sig over en halv time. På Luneborgvej ved Tylstrup stoppede den, og de fire mænd forsøgte at stikke af fra politiet uden held. Føreren af bilen en 35-årig mand fra Pandrup var beruset, og det viste sig at han var eftersøgt af politiet, og han blev derfor direkte sendt til afsoning. Hos en anden mand fandt politiet fem gram amfetamin.